Simbahan nin Obando

An Simbahan nin Obando (midbid man bilang Parokyang Simbahan nin San Pascual de Baylon) iyo saro sa mga pinakagurang asin pinakamakasaysayang simbahan sa Filipinas. Mahihiling an parokya kaini sa banwaan nin Obando sa probinsya nin Bulacan, sa isla kan Luzon. Itinogdas kan mga misyonerong Pransiskano, sa irarom kan wagayway nin Espanya, saro ining sityo na ginaganapan kan taunang tolong-aldaw na pagbayle sa Obando, bilang pagtaong onra asin pag-omaw sa tolong patron kaini: San Pascual Baylon, Santa Clara kan Assisi, asin an Ina kan Salambaw, sarong selebrasyon na nasambit ni Jose Rizal, an heroeng pambanwa kan Filipinas, sa mga pahina kan saiyang nobelang nasa tataramong Kastila, an Noli Me Tangere (sa Kabtang 6: Kapitan Tiyago). Kada bulan kan Mayo, isinasagibo kan mga parokyano asin ibang mga deboto an tolong-aldaw na Bayle sa Obando (dating bistado bilang Kasilonawan) sa laog kan simbahan, na sinusundan nin sarong prusisyon sa kalye. Mga panluwas na takod Philippines Obando Church Interior, Obando, Bulacan, ca. early 1900s Archived 2009-01-06 at the Wayback Machine., suanoy na retrato sa laog kan Simbahan nin Obando, sa Teleguam.net Shrine of the Lady of Salambao, Obando Church's Nave, sa Flickr.com Inside the Obando Church, sa YouTube.com Toltolan